Universitatea Craiova a evoluat cu chipul lui Maradona pe tricouri, în Cupa României. Echipamentul a fost cerut cu insistență de adversari.
Universitatea Craiova a evoluat în tricouri speciale, în Cupa României. Gruparea din Bănie a purtat tricouri cu chipul legendarului Diego Armando Maradona pe piept, în semn de omagiu. Adversarii s-au rugat de olteni să le dea tricourile, la pauză.
Universitatea Craiova s-a calificat în optimile de finală ale Cupei României, după ce s-a impus, la scor, 5-0, în meciul cu Progresul Spartac. În duelul de vineri, trupa din Bănie a evoluat în tricouri speciale. Astfel, "juveții" au purtat chipul fostului mare fotbalist argentinian Diego Armando Maradona pe piept, în semn de omagiu, după decesul acestuia.La pauză, jucătorii lui Progresul Spartac s-au rugat de olteni să le facă cadou aceste tricori, motiv pentru care antrenorul trupei adverse și-a certat elevii.Antrenorul, dezamăgit de preocupările elevilor săi"Şi eu îi felicit pe toţi din club pentru această mică realizare pentru noi de a ajunge în această fază a Cupei României şi a juca pe Ion Oblemenco. Mi-aş fi dorit să fim o echipă mai obraznică, dar atât am reuşit astăzi.Sunt puţin dezamăgit pentru că câţiva dintre ei erau preocupaţi la pauză mai mult să le ceară tricourile celor de la Craiova decât să se concentreze pe ce aveau de făcut. Sigur că puteau să le ceară tricourile, dacă voiau, după cele 90 de minute", a declarat antrenorul Progresului Spartac, Andrei Erimia, conform looksport.ro.